Διαστάσεις στις απόψεις Μελών και Διοίκησης σε θέματα συμμετοχής και ελέγχου. Η περίπτωση τεσσάρων αγροτικών συνεταιρισμών στον Τύρναβο
Creators: name: Τζινάλας, Δημήτριος Χρήστου
Publisher: name: Aristotle University of Thessaloniki
Year: 2021
Subjects: Αγροτικοί Συνεταιρισμοί
Εμπιστοσύνη
Ενεργή συμμετοχή
Agricultural Cooperatives
Trust
Active membership

description: Οι αγροτικοί συνεταιρισμοί σε ολόκληρο τον κόσμο, διαδραματίζουν σημαντικό ρόλο. Μέσω αυτών οι γεωργοί καταφέρνουν να αυξήσουν τη διαπραγματευτική τους δύναμη και εξασφαλίζουν υψηλότερες τιμές για τα προϊόντα τους. Ενώ στο εξωτερικό υπάρχουν αρκετά παραδείγματα επιτυχημένων αγροτικών συνεταιρισμών, δυστυχώς στην Ελλάδα το ποσοστό αυτών είναι μικρό. Σε αυτό συντελούν η έλλειψη εμπιστοσύνης, αμοιβαιότητας και επικοινωνίας μεταξύ των μελών των αγροτικών συνεταιρισμών, καθώς και το γεγονός ότι τα μέλη δεν συμμετέχουν ενεργά στις δράσεις τους. Η παρούσα εργασία σκοπεύει να μελετήσει τις διαστάσεις των απόψεων τόσο των μελών των αγροτικών συνεταιρισμών, όσο και των Διοικητικών τους Συμβουλίων, σε αγροτικούς συνεταιρισμούς που δραστηριοποιούνται στον Δήμο Τυρνάβου, σε θέματα ελέγχου και συμμετοχής. Αρχικά γίνεται ανασκόπηση της βιβλιογραφίας σχετικά με τους αγροτικούς συνεταιρισμούς και πως έννοιες κοινωνικό κεφάλαιο, εμπιστοσύνη, αμοιβαιότητα και επικοινωνία επηρεάζουν τη την ενεργή συμμετοχή των μελών. Ακολουθεί η ανάλυση και ο σχολιασμός των αποτελεσμάτων που προέκυψαν από την έρευνα που πραγματοποιήθηκε στην περιοχή μελέτης και την συλλογή δεδομένων από την συγκέντρωση εκατόν δέκα (110) ερωτηματολογίων από μέλη και ακόμη δεκαοκτώ (18) από μέλη των Διοικητικών Συμβουλίων, τεσσάρων αγροτικών συνεταιρισμών που έχουν ως κύρια δραστηριότητα την παραγωγή και την εμπορία οπωροκηπευτικών. Αυτοί είναι ο Αγροτικός Συνεταιρισμός Επεξεργασίας και Πωλήσεως Οπωροκηπευτικών Προϊόντων Τυρνάβου, με την επωνυμία «Α.Σ.Ε.Π.Ο.Π. ΤΥΡΝΑΒΟΥ», η Οργάνωση Παραγωγών «GAIA FRUIT» – Α. Σ. Δένδρων, ο Αγροτικός Συνεταιρισμός Παραγωγοί Αργυροπουλίου και ο Αγροτικός Συνεταιρισμός Πλατανουλίων «ΦΡΟΥΤΟΠΗΓΗ». Συνοπτικά μέσα από τα αποτελέσματα της έρευνας προκύπτει ότι οι απόψεις των μελών διαφέρουν από τις αντίστοιχες των μελών των ΔΣ, με αποτέλεσμα να παρουσιάζονται φαινόμενα ευκαιριακής συμπεριφοράς από ορισμένα μέλη τους και τα μέλη να αποφεύγουν να συμμετάσχουν ενεργά στις δραστηριότητες των συνεταιρισμών, αν και σχεδόν στο σύνολό τους αναγνωρίζουν τη σημασία της ενεργούς συμμετοχής. Σε αυτό, συμβάλλει και η έλλειψη συνεταιριστικής κουλτούρας που χαρακτηρίζει τα μέλη, τα οποία ενδιαφέρονται μόνο για την οικονομική τους εξασφάλιση, χωρίς όμως να δείχνουν τον ίδιο ζήλο και για την ανάπτυξη των συνεταιριστικών οργανώσεων
description: Agricultural cooperatives play an important role around the world. Through them, farmers are able to increase their bargaining power and secure higher prices for their products. While abroad there are several examples of successful agricultural cooperatives, unfortunately in Greece their percentage is low. This is due to the lack of trust, reciprocity and communication between the members of the agricultural cooperatives, as well as the fact that the members do not actively participate in their actions. The present work intends to study the dimensions of the views of both members of agricultural cooperatives and their Boards of Directors, in agricultural cooperatives operating in the Municipality of Tirnavos, in matters of control and participation. Initially, the literature on agricultural cooperatives is reviewed and how the concepts of social capital, trust, reciprocity and communication affect the active participation of members. The following is the analysis and commentary of the results obtained from the research carried out in the study area from the collection of one hundred ten (110) questionnaires from members and another eighteen (18) from members of the Boards of Directors of four agricultural cooperatives whose main activity is production and marketing of fruits and vegetables. These are the Agricultural Cooperative of Processing and Horticulture Sales of Tirnavos, with the name "A.C.P.H.S. of Tirnavos ", the Producers' Organization "GAIA FRUIT"- A.C. Dendron, the Agricultural Cooperative Producers of Argyropouli and the Agricultural Cooperative of Platanoulia "FROUTOPIGI". In summary, the results of the research show that the views of the members of the cooperatives differ from those of the members of the BoD, resulting in phenomena of opportunistic behavior. At the same time, the members avoid actively participating in the activities of the cooperatives, although almost all of them recognize the importance of active participation. Contributing to this is the lack of cooperative culture that characterizes the members, who are only interested in their financial security, but without showing the same zeal for the development of cooperative organizations